samiske sedvaner – Store norske leksikon
Samiske sedvaner er faktisk atferd, praksis, tradisjoner, bruk og andre handlinger som har sitt utspring i samisk kultur, samfunnsliv og næringsutøvelse. I de senere år har samiske sedvaner blitt tillagt rettslig betydning av norske domstoler. I Selbu-saken og i Svartskogen-saken dannet samisk bruk av naturen grunnlag for henholdsvis bruks- og eiendomsrett.
Norge er i dag folkerettslig forpliktet til å ta hensyn til og vektlegge samiske sedvaner og rettsoppfatninger. Dette rettskildeprinsippet følger av ILO-konvensjon nr. 169 artikkel 8.
Stortingets nettsider: Høysterettsdommene i Selbusaken og Svartskogensaken
Susann Funderud Skogvang: Samerett, (Universitetsforlaget 2017), kapittel 3.
Vil du sitere denne artikkelen? Kopier denne teksten og lim den inn i litteraturlisten din: Skogvang, Susann Funderud: samiske sedvaner i Store norske leksikon på snl.no. Hentet fra https://snl.no/samiske_sedvaner